Kyrie Irving
Kairis Endriu Irvingas (angl. Kyrie Andrew Irving, g. 1992 m. kovo 23 d.) – JAV-Australijos krepšininkas, atstovaujantis Dalaso „Mavericks“ ekipai. Iki 2017 m. rungtyniavo Klivlando „Cavaliers“ gretose, su kuria 2016 m. tapo NBA čempionu. Po sėkmingiausio karjeroje 2016–2017 m. sezono nusprendė nebebūti „Cavs“ lyderio LeBron James šešėlyje ir pareikalavo, kad būtų išmainytas. Jo prašymas patenkintas 2017 m. rugpjūčio 22 d., kai po mainų, į kuriuos taip pat buvo įtraukti Bostono „Celtics“ žaidėjai Isaiah Thomas, Jae Crowder, Ante Žižić ir 2018 m. NBA naujokų biržos pirmojo rato šaukimas, persikėlė į Bostono „Celtics“ gretas. 2023 m. vasario 5 d. Irvingas buvo išmainytas į Dalaso „Mavericks“.